Diari Oficial de la Generalitat Valenciana


Sumari del DOGV 7916, del 14-11-2016 (2016/8531)

RESOLUCIÓ de 14 d'octubre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 218/07-AIA Villena.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7916

Data del DOGV
:   14-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8531


Data del document
:   14-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 14 d'octubre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 218/07-AIA Villena. [2016/8531]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 218/07-AIA Villena.  
  
  
«Resolució complementària  
Expedient: 218/07-AIA.  
Títol: explotació vacuna de llet.  
Promotor: Vaqueria Hermanos Plaza e Hijos, SCV.  
Autoritat substantiva: Ajuntament de Villena (Alacant).  
Objecte del projecte: obtenció de la llicència ambiental per a l'inici de l'activitat de vaquí de llet.  
Localització: polígon 35, parcel·la 59, del terme municipal de Villena (Alacant).  
El dia 4 de juliol de 2008 es va dictar declaració d'impacte ambiental favorable a l'activitat ramadera, subjecta al compliment dels condicionants següents:  
- La línia elèctrica de nou traçat que abastirà d'energia elèctrica a l'explotació haurà de sotmetre's a avaluació d'impacte ambiental, tal com queda establit en l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en l'article 63 de la Llei 3/1993 Forestal de la Comunitat Valenciana.  
  
- Previ a l'obtenció de la llicència ambiental, el promotor haurà d'aportar informació detallada relativa al tractament i estabilització dels talussos creats a partir de l'anivellació del terreny.  
- Previ a l'obtenció de la llicència ambiental, el promotor haurà de presentar en pla de localització de la tanca perimetral a l'explotació, de manera que quede exclosa la zona forestal, que no serà afectada per l'activitat.  
- Previ a l'obtenció de la llicència ambiental, el promotor haurà de presentar l'autorització de la Confederació Hidrogràfica del Xúquer per a explotar els 35.831 m³/any d'aigua de pou sol·licitats, per a ús exclusiu ramader.  
- Previ a l'obtenció de la llicència ambiental, el promotor haurà de presentar autorització de la Conselleria d'Agricultura, Pesca i Alimentació a l'extracció de l'arbratge d'anouers afectat per la subvenció de repoblament de superfícies agràries, i clàusules estipulades respecte això per aquesta Conselleria.  
- Després de l'inici de l'activitat ramadera i en un termini no superior a tres mesos, el promotor haurà de presentar resultats relatius a la minimització d'olors després del tractament enzimàtic aplicat. Si no resulta efectiu, haurà de modificar-se el tractament, traslladant aquesta informació a aquesta direcció general.  
- Després de l'inici de l'activitat ramadera i en un termini no superior a tres mesos, haurà d'aportar caracterització de la fase sòlida/líquida de les dejeccions ramaderes, identificació cadastral de la superfície agrícola necessària on aplicar-les, estudi del balanç de nutrients que justifique la superfície agrícola necessària i pla d'adobament.  
- Els residus zoosanitaris infecciosos i químics que es produïsquen en l'explotació, han de ser manipulats i emmagatzemats degudament, i s'acumularan en contenidors homologats a aquest efecte i retirats per gestor autoritzat.  
- Es comunicarà a aquesta direcció general qualsevol variació que es produïsca en la destinació dels residus.  
  
Vist que en data de registre d'entrada 11 de juliol de 2008, la Conselleria d'Agricultura, Pesca i Alimentació remet informe tècnic de control de camp de l'expedient de repoblament núm. 16.00.9896275/93 el beneficiari del qual és Vaqueria Hermanos Plaza, Coop. V., del que s'extrau la informació següent:  
- El beneficiari comunica a la Conselleria d'Agricultura, Pesca i Alimentació amb data 16 d'abril de 2008 el desistiment parcial de la superfície compromesa acollida a les ajudes de repoblament, concretament a la subparcel·la 59-c i recintes números 1, 2, 3 i 4, del polígon 35, en el terme municipal de Villena, amb una superfície de 7,61 ha. El titular al·lega que el desistiment està motivat per haver obtingut una subvenció per al trasllat de la granja de vaquí lleter per motius d'interés públic a aquesta parcel·la, d'acord amb l'expedient 2006/MBM/ASC/00010.  
- S'ha comprovat que la superfície que manté les condicions per les quals es va concedir l'ajuda i la seua destinació forestal ocupen 3,96 ha, i les que no complixen aquestes condicions ocupen 7,61 ha.  
- Que per variació de les superfícies repoblades es proposa modificar la resolució d'aprovació de l'expedient, que el titular d'aquest accepte, i que comporta la devolució de les quantitats percebudes corresponents a la superfície que incomplix els requisits.  
Vist que en data de registre d'entrada 27 d'octubre de 2008 la Conselleria de Cultura i Esport remet informe favorable als efectes patrimonials previstos en la Llei 4/1998 d'11 de juny, del Patrimoni Cultural Valencià.  
Vist que en data de registre d'entrada 11 de desembre de 2008 la Confederació Hidrogràfica del Xúquer remet informe en sentit desfavorable a l'activitat, motivat per no acreditar el promotor la disponibilitat de recursos hídrics, sense que s'haja pogut analitzar l'afecció al domini públic hidràulic i la incidència en el règim de corrents per falta de documentació.  
Vist que en data de registre d'entrada 6 d'abril de 2009 el promotor remet documentació complementària a l'expedient, de la qual s'extrau la informació següent:  
- S'ha sol·licitat a la Confederació Hidrogràfica del Xúquer la sol·licitud de canvi d'ús de la concessió de 2.000 m³/any concedida per a ús domèstic i reg i passar a ús ramader, i s'ha ampliat a 7.000 m³/any, sol·licitud que no s'ha resolt fins al moment.  
- El servei municipal d'aigua potable i clavegueram de Villena aprova el subministrament d'un cabal màxim de 36.500 m³/any. S'adjunta certificat de disponibilitat de recursos hídrics en una connexió situada en la carretera del Pinós (Villena), de data 9 de març de 2009.  
  
Vist que en data de registre d'entrada 4 de maig de 2009 el promotor remet de nou documentació complementària a l'expedient, de la qual s'extrau la informació següent:  
- La superfície afectada per l'anivellació a cota 95,5 inclosa en la zona de policia del barranc de Calpena que és de 2.000 m², anivellació que està prevista en la segona fase del projecte, a executar l'any 2015.  
  
- La nau de vaques projectada perquè es desenvolupe en la segona fase del projecte, a executar l'any 2015, quedava inclosa parcialment en la zona de policia en 600 m². Es proposa modificar la ubicació, desplaçant-la en direcció OE, que queda inclosa en la zona de policia únicament 60 m², nau que es proposa construir en la segona fase del projecte.  
  
- El depòsit d'emmagatzematge de les dejeccions líquides que quedava inclòs íntegrament en la zona de policia. Es projecta modificar la seua ubicació, desplaçant-lo fora de la zona de policia.  
- L'accés a la zona d'acumulació de dejeccions ramaderes i zona d'alimentació es projectava per la part N de la finca, zona del barranc de Calpena. Es modifica el traçat, sent l'accés a aquestes zones pels camins actuals de la finca i pel centre de la parcel·la de l'explotació ramadera.  
  
Atés que l'afecció a la zona de policia del barranc de Calpena per l'anivellació del terreny, així com per la construcció d'una nau es produirà en el desenvolupament de la segona fase del projecte, previst executar l'any 2015.  
Atés que la modificació del projecte inicial implica la modificació dels condicionants recollits en la declaració d'impacte ambiental que es va dictar per a aquest expedient.  
Per tot això i fent ús de les facultats que tinc legalment atribuïdes, resolc:  
  
Primer  
Modificar els condicionants de la declaració d'impacte ambiental, que quedaran expressades en els termes següents:  
- S'haurà de disposar de l'autorització de l'organisme de conca per a l'ocupació de la zona de policia abans d'executar la segona fase del projecte, prevista per a l'any 2015.  
- La línia elèctrica de nou traçat que abastirà d'energia elèctrica a l'explotació haurà de sotmetre's a avaluació d'impacte ambiental, tal com queda establit en l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, i en l'article 63 de la Llei 3/1993 Forestal de la Comunitat Valenciana.  
  
- Previ a l'obtenció de la llicència ambiental, el promotor haurà d'aportar informació detallada relativa al tractament i estabilització dels talussos creats a partir de l'anivellació del terreny.  
- Previ a l'obtenció de la llicència ambiental, el promotor haurà de presentar en pla de localització de la tanca perimetral a l'explotació, de manera que quede exclosa la zona forestal, que no serà afectada per l'activitat.  
- El subministrament d'aigua potable procedirà de la xarxa d'abastiment municipal. L'aprofitament dels 2.000 m³/any del pou localitzat en la finca reconegut legalment per a ús domèstic i reg, no podrà ser utilitzat fins que no s'haja autoritzat el canvi d'ús a ramader (expedient 2007CP0100 de la Confederació Hidrogràfica del Xúquer). Si és autoritzat el canvi d'ús, no podrà augmentar-se l'aprofitament d'aquest cabal mentre no es dispose de la pertinent concessió de la Confederació Hidrogràfica del Xúquer que l'autoritze.  
  
- Després de l'inici de l'activitat ramadera i en un termini no superior a tres mesos, el promotor haurà de presentar resultats relatius a la minimització d'olors després del tractament enzimàtic aplicat. Si no resulta efectiu, haurà de modificar-se el tractament, traslladant aquesta informació a aquesta direcció general.  
- Després de l'inici de l'activitat ramadera i en un termini no superior a tres mesos, haurà d'aportar caracterització de la fase sòlida/líquida de les dejeccions ramaderes, identificació cadastral de la superfície agrícola necessària on aplicar-les, estudi del balanç de nutrients que justifique la superfície agrícola necessària i pla d'adobament.  
- Els residus zoosanitaris infecciosos i químics que es produïsquen en l'explotació, han de ser manipulats i emmagatzemats degudament, i s'acumularan en contenidors homologats a aquest efecte i retirats per gestor autoritzat.  
- Es comunicarà a aquesta direcció general qualsevol variació que es produïsca en la destinació dels residus.  
  
Segon  
Notificar a les persones interessades que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret es consideren oportuns.  
  
Tercer  
Publicar en el Diari Oficial de la Comunitat Valenciana aquesta resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.  
  
València, 12 de maig de 2009.- La directora general de Gestió del Medi Natural: M.ª Ángeles Centeno Centeno.»  
  
València, 14 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.